《宋前后舞歌二首 其二 后舞歌》
南北朝·王韶之

假乐圣后，寔天诞德。积美自中，玉猷四塞。龙飞在天，仪刑万国。

钦明惟神，临朝渊默。不言之化，品物咸德。告成于天，铭勋是勒。

翼翼厥猷，亹亹其仁。顺命创制，因定和神。海外有截，九围无尘。

冕旒司契，垂拱临民。乃舞大豫，钦若天人。纯嘏孔休，万载弥新。

作者简介：（380—435）南朝宋琅邪临沂人，字休泰。王伟之子。家贫，好史籍，博涉多闻。因得父旧书，撰《晋安帝阳秋》，时人谓宜居史职，除著作佐郎，使续后事，书论晋安帝义熙九年。受刘裕(宋武帝)密令，毒死安帝。恭帝即位，迁黄门侍郎，领著作郎、西省事，凡诸诏令，皆出其手。入宋，仍掌史事。少帝时，迁侍中，出为吴郡太守。所撰宗庙歌辞、《孝传》等皆佚。